и я́коже пре́жде ѻ́вымъу́бѡ ѿ ѻ́чныя ѕѣ́льныя болѣ́зни ни ма́ло зрѣ́ти могу́щымъ исцѣле́ніе ѻче́съ, ѻ́вымъ же бли́зъ сме́рти бы́вшымъ ѿ лю́тыхъ неду́гѡвъ врачева́ніе, и ины̂мъ ина̂я мнѡ́гая пресла̂вная благодѣя̂нія дарова́лъ єсѝ: си́це изба́ви и на́съ ѿ неду́гѡвъ душе́вныхъ и тѣле́сныхъ и ѿ вся́кія ско́рби и печа́ли, и вся̂ бл҃га̂я къ настоя́щему житію̀ на́шему и къ вѣ́чному сп҃се́нію бл҃гопотрє́бная на́мъ ѿ гдс̑а испросѝ, да та́кѡ твои́мъ предста́тельствомъ и моли́твами стяжа́вше вся̂ на́мъ полє́зная, а́ще и недосто́йніи, бл҃года́рнѣ восхваля́юще тя̀, просла́вимъ бг҃а, ди́внаго во ст҃ы́хъ свои́хъ, ѻц҃а̀ и сн҃а и ст҃а́го дх҃а, ны́нѣ и при́снѡ и во вѣ́ки вѣкѡ́въ